英格蘭某農莊，有豬麥哲將終，授群畜革命以抗人類之奴役。後革命事竟，乃廢人治，改立「動物莊園」。初以二豬為魁，其一曰拿破侖，一曰雪球。並立七誡，曉眾畜以平等。俟後，拿破侖專權，陰逐雪球，竊居高位。蓄犬以固其位，愚畜以肥私利，終合污於人，眾畜革命之功盡棄而見奴於拿破侖。或謂其隱蘇聯十月革命以降故事，諸角各有所指。七誡之末誡本作：「眾畜率皆平等。」後經私篡，曰：「眾畜率皆平等，然其間有平等甚於他畜者。」是為點睛之語也。